
VENDIM PINARI kundër SHQIPËRISË

[bookmark: _Hlk170459664]GJYKATA EVROPIANE E TË DREJTAVE TË NJERIUT 

SEKSIONI I TRETË

VENDIM
Kërkesa nr. 32893/16
Ylli PINARI
kundër Shqipërisë
(shihni tabelën bashkëngjitur)

Gjykata Evropiane e të Drejtave të Njeriut (Seksioni i Tretë), e mbledhur më 16 maj 2024 si Komitet i përbërë nga:
Peeter Roosma, president,
Andreas Zünd,
Oddný Mjöll Arnardóttir, gjyqtarë,
dhe Viktoriya Maradudina, zëvendëskancelare në detyrë e Seksionit,
duke pasur parasysh kërkesën më sipër të depozituar më 1 qershor 2016,
duke pasur parasysh deklaratat formale për pranimin e zgjidhjes miqësore të çështjes,
pas diskutimit, vendosi si më poshtë:
FAKTE DHE PROCEDURA
Detajet e kërkuesit jepen në tabelën bashkëngjitur.
Kërkuesi u përfaqësua nga z. M. Gjoçi, avokat i licencuar në Tiranë.
Qeverisë shqiptare (“Qeveria”) iu komunikua ankimi i kërkuesit sipas paragrafit 1 të nenit 6 të Konventës, në lidhje me të drejtën e tij për t’iu drejtuar Gjykatës Kushtetuese dhe mungesën e paanshmërisë së gjyqtarit të asaj gjykate.
Gjykata mori deklaratat për zgjidhjen miqësore të nënshkruara nga palët, sipas të cilave kërkuesi pranoi të hiqte dorë nga çdo pretendim tjetër kundër Shqipërisë, në lidhje me faktet që çuan në këtë kërkese, me kushtin që Qeveria të merrte përsipër t’i paguante atij shumën e detajuar në tabelën bashkëngjitur. Kjo shumë do të konvertohet në monedhën e Shtetit të paditur me kursin e këmbimit të datës së pagesës dhe do të paguhet brenda tre muajve nga data e njoftimit të vendimit të Gjykatës. Në rast të mospagimit të kësaj shume brenda periudhës së lartpërmendur tremujore, Qeveria merr përsipër të paguajë një kamatëvonesë të thjeshtë nga momenti i mbarimit të kësaj periudhe deri në momentin e shlyerjes, me një normë të barabartë me normën e huadhënies marxhinale të Bankës Qendrore Evropiane gjatë periudhës së mospagimit plus tre pikë përqindjeje.
Pagesa do të përbëjë zgjidhjen përfundimtare të çështjes.
LEGJISLACIONI
Gjykata mban parasysh zgjidhjen miqësore të arritur ndërmjet palëve. Ajo është e bindur që zgjidhja bazohet në respektimin e të drejtave të njeriut të përcaktuara në Konventë dhe në Protokollet e saj dhe nuk gjen arsye për të justifikuar shqyrtimin e kërkesës në vazhdim. 
Nisur nga sa më lart, është me vend që çështja të çregjistrohet nga lista.
Për këto arsye, Gjykata, unanimisht,
vendos të çregjistrojë kërkesën nga lista e saj e çështjeve në përputhje me nenin 39 të Konventës.
Bërë në gjuhën angleze dhe njoftuar me shkrim më 6 qershor 2024.

	Viktoriya Maradudina
	Peeter Roosma

	ZËVENDËSKANCELARE NË DETYRË
	PRESIDENT







SHTOJCË
Kërkesa që paraqet ankimin sipas paragrafit 1 të nenit 6 të Konventës
(e drejta për gjykatë të paanshme dhe e drejta për t'ju drejtuar Gjykatës Kushtetuese)

	[bookmark: WECLListStart][bookmark: TableStart]Kërkesa nr.
Data e paraqitjes
	Emri i kërkuesit
Viti i lindjes
	Emri dhe vendndodhja e përfaqësuesit
	Data e marrjes së deklaratës së Qeverisë
	Data e marrjes së deklaratës së kërkuesit
	Shuma e caktuar për dëm pasuror dhe jopasuror dhe kosto dhe shpenzime
për kërkues
(në euro)[footnoteRef:2] [2:  Plus çdo taksë që mund t’i ngarkohet kërkuesit.] 


	32893/16
01/06/2016
	Ylli Pinari
1953 
	Gjoçi Mirgen
Tiranë
	2.4.2024
	1.4.2024
	5.600



image1.png
I I 1 |
1 7
| I

|

EUROPEAN COURT OF HUMAN RIGHTS
COUR EUROPEENNE DES DROITS DE L'HOMME




